CELEX: 32020R1094
Language: lv
Date: 2020-07-24 00:00:00
Title: Komisijas Īstenošanas regula (ES) 2020/1094 (2020. gada 24. jūlijs), ar ko atjauno atļauju Saccharomyces cerevisiae MUCL 39885 preparātu izmantot par barības piedevu sivēnmātēm un atceļ Regulu (EK) Nr. 896/2009 (atļaujas turētājs – Prosol S.p.A.) (Dokuments attiecas uz EEZ)

27.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 241/15
               
            
         KOMISIJAS ĪSTENOŠANAS REGULA (ES) 2020/1094
         (2020. gada 24. jūlijs),
         ar ko atjauno atļauju Saccharomyces cerevisiae MUCL 39885 preparātu izmantot par barības piedevu sivēnmātēm un atceļ Regulu (EK) Nr. 896/2009 (atļaujas turētājs – Prosol S.p.A.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.
                  
               
                     (2)
                  
                  
                     
                        Saccharomyces cerevisiae MUCL 39885 preparātam atļauja to 10 gadus izmantot par barības piedevu sivēnmātēm tika piešķirta ar Komisijas Regulu (EK) Nr. 896/2009 (2).
                  
               
                     (3)
                  
                  
                     Atļaujas turētājs saskaņā ar Regulas (EK) Nr. 1831/2003 14. panta 1. punktu ir iesniedzis pieteikumu uz to, lai pagarinātu atļauju Saccharomyces cerevisiae MUCL 39885 preparātu izmantot par barības piedevu sivēnmātēm; šo piedevu lūgts klasificēt piedevu kategorijā “zootehniskās piedevas”. Minētajam pieteikumam ir pievienotas Regulas (EK) Nr. 1831/2003 14. panta 2. punktā prasītās ziņas un dokumenti.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 14. maija atzinumā (3) secināja, ka pieteikuma iesniedzēja iesniegtie dati liecina, ka piedeva atbilst atļaujas piešķiršanas nosacījumiem. Iestāde secināja, ka ar atļautajiem lietošanas nosacījumiem Saccharomyces cerevisiae MUCL 39885 neatstāj nelabvēlīgu ietekmi ne uz dzīvnieku veselību, ne uz patērētājiem, ne vidi. Tā arī secināja, ka tiek uzskatīts, ka piedeva potenciāli ir ādas un acu kairinātājs un ka tā potenciāli ir ādas un elpceļu sensibilizators. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību.
                  
               
                     (5)
                  
                  
                     
                        Saccharomyces cerevisiae MUCL 39885 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minētās piedevas atļauja būtu jāatjauno lietot tā, kā specificēts šīs regulas pielikumā.
                  
               
                     (6)
                  
                  
                     Ņemot vērā to, ka atļauja Saccharomyces cerevisiae MUCL 39885 izmantot par barības piedevu saskaņā ar šīs regulas pielikumā paredzētajiem nosacījumiem tiek atjaunota, Regula (EK) Nr. 896/2009 būtu jāatceļ.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificētās, pie piedevu kategorijas “zootehniskās piedevas” un funkcionālās grupas “zarnu floras stabilizatori” piederošās piedevas atļauja ir atjaunota, ievērojot pielikumā noteiktos nosacījumus.
         
         
            2. pants
            Regulu (EK) Nr. 896/2009 atceļ.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Regula (EK) Nr. 896/2009 (2009. gada 25. septembris) par atļauju jaunā veidā izmantot Saccharomyces cerevisiae MUCL 39885 kā barības piedevu sivēnmātēm (atļaujas turētājs Prosol S.p.A.) (OV L 256, 29.9.2009., 6. lpp.).
         
            (3)  EFSA Journal 2019, 17(6):5719.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           KVV uz kg kompleksās barības ar mitruma saturu 12 %
                        
                     
                  
                        
                           Kategorija: zootehniskās piedevas. Funkcionālā grupa: zarnu floras stabilizatori
                        
                     
                  
                        4b1710
                     
                     
                        Prosol
                        S.p.A.
                     
                     
                        
                           Saccharomyces cerevisiae
                        
                        MUCL 39885
                     
                     
                        
                           Piedevas sastāvs
                        
                        
                           Saccharomyces cerevisiae MUCL 39885
                        preparāts
                        Pulveris un granulas, kas satur vismaz 1 × 109 KVV/g piedevas
                     
                     
                        Sivēnmātes
                     
                     
                        —
                     
                     
                        6,4 × 109
                        
                     
                     
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. ādas, acu un elpceļu aizsarglīdzekļus.
                                 
                              
                     
                        16.8.2030.
                     
                  
                        
                           Aktīvās vielas raksturojums
                        
                        Dzīvotspējīgas Saccharomyces cerevisiae MUCL 39885 šūnas
                     
                  
                        
                           Analītiskā metode
                            (1)
                        
                        Skaita noteikšana: Petri trauciņa un iejaukuma metode, kam izmantots hloramfenikola glikozes rauga ekstrakts agarā (EN 15789:2009).
                        Identifikācija: polimerāzes ķēdes reakcija (PCR)
                     
                  
               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports